"Meile teevad muret signaalid koolide tervishoiutöötajatelt, milliste kohaselt on Eestis koole, kus laste kaitsmine vaktsiinvälditavate haiguste vastu koolis on keeruline näiteks kooli juhtkonna vastuseisu või juhkonnas valitsevate isiklike veendumuste tõttu," kinnitab Terviseamet.

Amet leiab, et üldhariduskoolis peavad olema tagatud kõikide õpilaste jaoks võimalused saada infot ja teadmisi vastavalt riiklikule õppekavale ja tuletab meelde, et otsuse oma lapse vaktsineerimise kohta saab teha ainult lapsevanem.

Kui lapsevanem vajab lisainfot vaktsineerimiste või vaktsiinide kohta, siis ta pöördub küsimustega kas kooli tervishoiutöötaja või oma perearsti poole.

"Samas me saame aru, et nii nagu kogu ühiskonna läbilõikes, on ka õpetajate hulgas erinevate arusaamade ja veendumustega inimesi, aga neid veendumusi oma positsiooni ära kasutades õpilastele peale suruda ei ole õige," leiab amet.